Jane Anyango

Jane Anyango Odongo nye Kenyatɔ si ʋlia ŋutifafa kple nyɔnuwo kple nyɔnuviwo ƒe gomenɔamesiwo ta.
Enye gbevovodolawo kple ŋutifafawɔla, eye wòle Kenya
ƒe aƒe madeamedziwo dometɔ ɖeka me.
Wonyae be eƒo nyɔnu alafa geɖe siwo kpe asi ɖe
ŋutasẽnuwɔwɔ le tiatiawɔwɔ megbe dzi ɖeɖe kpɔtɔ
ŋu le ƒe 2007 kple 2013 ƒe tiatiawɔɣiwo la nu ƒu.
Eƒe aɖaŋua dometɔ aɖewoe nye nyɔnuwo ƒe ŋusẽkpɔɖeamedzi zazã ɖe ŋutsu siwo he ŋutasẽnuwɔwɔa vɛ dzi, eƒe nyagbɔgblɔ si nye ‘ na avuwɔlawo nadzudzɔ ŋutasẽnuwɔwɔa’.
Eyae nye Polycom Development Project, si naa ŋusẽ nyɔnuviwo kple ɖetugbuiwo le Kibera xɔmanyamanyawo me la ɖola kple edzikpɔla.
Dɔa ku ɖe nyatiwo abe dzadzɛnyenye, yame ƒe nɔnɔme ƒe tɔtrɔ, ɖekawɔwɔ, gbenyigba dzi ɖoɖowɔwɔ, kple bubuawo ŋu.
Nusi koŋ ado tso eme le ɣeyiɣi didi aɖe megbee nye
be wòaɖo Dukɔ Ƒoƒuawo ƒe Ŋgɔyiyi si Li Eteƒe Didi ƒe
Taɖodzinu 10 lia gbɔ, si aɖe tasɔsɔmasɔ dzi akpɔtɔ.
Le ƒe 2010 me la, Peace X Peace habɔbɔa tsɔ
eƒe Community Peacebuilder Award nɛ.
Le ƒe 2016 me la, enye nyɔnu ene siwo wokpe va San Diego Yunivɛsiti ɣleti
eve le eƒe ƒe sia ƒe Nyɔnu Ŋutifafawɔlawo ƒe ɖoɖoa me la dometɔ ɖeka.

Agbenɔnɔ ƒe gɔmedzedze kple dɔwɔɖui
Wodzi Anyango le Nairobi, Kenya le March 17, 1970 dzi, eye wòʋu yi Kibera le ƒe 1989 me.
Le ŋutasẽnuwɔwɔ si do tso Kenya ƒe Dukplɔla ƒe tiatia si wowɔ le ƒe 2007 me ta la, Anyango wɔ ɖoɖo ɖe nyɔnuwo ŋu le Kibera tsɔ tsi tre ɖe ŋutasẽnuwɔwɔa ŋu.
Le ema megbe kpuie la, woɖo habɔbɔ si nye "Kibera Nyɔnuwo na Ŋutifafa".

Nyatakaka siawo tsoƒewo

Kadodo siwo le gota